പൂനം പാണ്ഡെയെ മര്ദ്ദിച്ചു പരാതിയില് ഭര്ത്താവ് വീണ്ടും അറസ്റ്റില്, നടി ആശുപത്രിയില് മുംബയ്: നടി പൂനം പാണ്ഡെയെ മര്ദ്ദിച്ച കേസില് ഭര്ത്താവ് സാം ബോംബെയെ അറസ്റ്റ് ചെയ്തു. തന്നെ ഭര്ത്താവ് ഉപദ്രവിച്ചെന്ന് കാണിച്ച് നടി മുംബയ് പൊലീസില് പരാതി നല്കിയിരുന്നു. ഇന്നലെയാണ് സാമിന്റെ അറസ്റ്റ് രേഖപ്പെടുത്തിയത്. പൂനത്തിന്റെ കൈയ്ക്കും മുഖത്തുമാണ് പരിക്കേറ്റത്. നടി ഇപ്പോള് ആശുപത്രിയില് ചികിത്സയിലാണ്. ഭര്ത്താവ് തന്നെ അക്രമിച്ചുവെന്ന് കാണിച്ച് ഇതിനുമുന്പും പൂനം പരാതി നല്കിയിരുന്നു. ഗോവയില് ചിത്രീകരണത്തിന് പോയപ്പോഴായിരുന്നു കേസിനാസ്പദമായ സംഭവം നടന്നത്. നടി പരാതി നല്കിയതിന് പിന്നാലെ ഗോവ പൊലീസ് സാമിനെ അറസ്റ്റ് ചെയ്തിരുന്നു. പിന്നീട് പൂനം തന്നെയാണ് പരാതി പിന്വലിച്ച് ഭര്ത്താവിനെ പുറത്തിറക്കിയത്. തങ്ങള് തമ്മില് ചെറിയ പ്രശ്നങ്ങള് മാത്രമേ ഉണ്ടായിരുന്നുള്ളൂവെന്നും, അതൊക്കെ പരിഹരിച്ചുവെന്നുമായിരുന്നു പൂനം അന്ന് പറഞ്ഞത്.